nibzard/narodne-novine-full-text-markdown huggingface dataset:
## Ispravak Pravilnika o izmjenama i dopunama Pravilnika o zvanjima i svjedodžbama o osposobljenosti pomoraca

### NN 73/2009 (24.6.2009.), Ispravak Pravilnika o izmjenama i dopunama Pravilnika o zvanjima i svjedodžbama o osposobljenosti pomoraca

73 24.06.2009 Ispravak Pravilnika o izmjenama i dopunama Pravilnika o zvanjima i svjedodžbama o osposobljenosti pomoraca

MINISTARSTVO MORA, PROMETA  I INFRASTRUKTURE

1764

Nakon izvršenog uspoređivanja s izvornim tekstom utvrđena je pogreška u Pravilniku o izmjenama i dopunama Pravilnika o zvanjima i svjedodžbama o osposobljenosti pomoraca, objavljenom u »Narodnim novinama« broj 62 od 29. svibnja 2009. godine, te se daje

ISPRAVAK

PRAVILNIKA O IZMJENAMA I DOPUNAMA PRAVILNIKA O ZVANJIMA I SVJEDODŽBAMA O OSPOSOBLJENOSTI POMORACA

U članku 66. umjesto teksta:

»Članak 41. ovog Pravilnika primjenjuje se od dana pristupanja Republike Hrvatske Europskoj uniji.«

treba stajati tekst:

»Članak 48. ovog Pravilnika primjenjuje se od dana pristupanja Republike Hrvatske Europskoj uniji.«

Klasa: 011-01/09-02/7

Urbroj: 530-04-09-17

Zagreb, 8. lipnja 2009.

Ministar
Božidar Kalmeta, v. r.

Ostalo, NN 73/2009-1764
## Zakon o izmjeni Zakona o institucijama za elektronički novac

### NN 74/2009 (29.6.2009.), Zakon o izmjeni Zakona o institucijama za elektronički novac

74 29.06.2009 Zakon o izmjeni Zakona o institucijama za elektronički novac

HRVATSKI SABOR

1766

Na temelju članka 88. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI ZAKONA O INSTITUCIJAMA ZA ELEKTRONIČKI NOVAC

Proglašavam Zakon o izmjeni Zakona o institucijama za elektronički novac, kojega je Hrvatski sabor donio na sjednici 19. lipnja 2009. godine.

Klasa: 011-01/09-01/91

Urbroj: 71-05-03/1-09-2

Zagreb, 23. lipnja 2009.

Predsjednik
Republike Hrvatske
Stjepan Mesić, v. r.

ZAKON

O IZMJENI ZAKONA O INSTITUCIJAMA ZA ELEKTRONIČKI NOVAC

Članak 1.

U Zakonu o institucijama za elektronički novac (»Narodne novine«, br. 117/08.) u članku 80. riječi: »30. lipnja 2009. zamjenjuju se riječima: »31. prosinca 2010.«

Članak 2.

Ovaj Zakon stupa na snagu danom objave u »Narodnim novinama«.

Klasa: 451-01/09-01/01

Zagreb, 19. lipnja 2009.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 74/2009-1766
## Zakon o izmjenama Zakona o kreditnim institucijama

### NN 74/2009 (29.6.2009.), Zakon o izmjenama Zakona o kreditnim institucijama

74 29.06.2009 Zakon o izmjenama Zakona o kreditnim institucijama

HRVATSKI SABOR

1767

Na temelju članka 88. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O KREDITNIM INSTITUCIJAMA

Proglašavam Zakon o izmjenama Zakona o kreditnim institucijama, kojega je Hrvatski sabor donio na sjednici 19. lipnja 2009. godine.

Klasa: 011-01/09-01/92

Urbroj: 71-05-03/1-09-2

Zagreb, 23. lipnja 2009.

Predsjednik
Republike Hrvatske
Stjepan Mesić, v. r.

ZAKON

O IZMJENAMA ZAKONA O KREDITNIM INSTITUCIJAMA

Članak 1.

U Zakonu o kreditnim institucijama (»Narodne novine«, br. 117/08.) u članku 369. stavku 4. uvodna rečenica mijenja se i glasi: »Kreditne institucije dužne su najkasnije s 31. ožujkom 2010. započeti poslovanje u cijelosti usklađeno sa sljedećim odredbama ovoga Zakona:«.

Stavci 5. i 6. mijenjaju se i glase:

»(5) Štedne banke iz stavka 1. ovoga članka dužne su najkasnije s 31. ožujkom 2010. biti usklađene sa člankom 157. ovoga Zakona.

(6) Kreditne institucije iz stavka 1. ovoga članka dužne su najkasnije s 31. ožujkom 2010. uskladiti svoje opće akte s odredbama iz stavka 4. ovoga članka i propisima donesenim na temelju tih odredaba.«

Članak 2.

U članku 373. stavku 1. iza brojke: »82.« stavlja se zarez, riječi: »do 84.« zamjenjuju se brojkom: »83.«, a riječi: »30. lipnja 2009.« zamjenjuju se riječima: »30. ožujka 2010.«

Članak 3.

Ovaj Zakon stupa na snagu danom objave u »Narodnim novinama.«

Klasa: 450-05/09-01/02

Zagreb, 19. lipnja 2009.

HRVATSKI SABOR

Predsjednik
Hrvatskoga sabora
Luka Bebić, v.r.

Zakon, NN 74/2009-1767
## Odluka o dopuni Odluke o mjerilima za utvrđivanje primanja i naknadama troškova znanstvenim, stručnim i javnim djelatnicima koji su članovi radnih tijela Hrvatskoga sabora ili su uključeni u njihov rad

### NN 74/2009 (29.6.2009.), Odluka o dopuni Odluke o mjerilima za utvrđivanje primanja i naknadama troškova znanstvenim, stručnim i javnim djelatnicima koji su članovi radnih tijela Hrvatskoga sabora ili su uključeni u njihov rad

ODBOR ZA IZBOR, IMENOVANJA I UPRAVNE POSLOVE HRVATSKOGA SABORA

1769

Na temelju članka 91. podstavka 7. Poslovnika Hrvatskoga sabora (»Narodne novine«, br. 71/00., 129/00., 9/01. – pročišćeni tekst, 117/01., 6/02. – pročišćeni tekst, 41/02., 91/03., 58/04., 39/08. i 86/08.), Odbor za izbor, imenovanja i upravne poslove Hrvatskoga sabora je na 32. sjednici, održanoj 5. lipnja 2009., donio

ODLUKU

O DOPUNI ODLUKE O MJERILIMA ZA UTVRĐIVANJE PRIMANJA I NAKNADAMA TROŠKOVA ZNANSTVENIM, STRUČNIM I JAVNIM DJELATNICIMA KOJI SU ČLANOVI RADNIH TIJELA HRVATSKOGA SABORA ILI SU UKLJUČENI U NJIHOV RAD

Članak 1.

U Odluci o mjerilima za utvrđivanje primanja i naknadama troškova znanstvenim, stručnim i javnim djelatnicima koji su članovi radnih tijela Hrvatskoga sabora ili su uključeni u njihov rad (»Narodne novine«, br. 14/03. i 70./04.) u točki II. dodaje se stavak 2. koji glasi:

»Članovima radnog tijela iz točke II. stavka 1. ove Odluke mjesečna novčana naknada neće se isplaćivati u vremenu od 15. srpnja do 15. rujna i od 15. prosinca do 15. siječnja tekuće godine, te u razdoblju od raspuštanja do konstituiranja novog saziva Hrvatskoga sabora.«

Članak 2.

Ova Odluka stupa na snagu danom donošenja.

Klasa: 021-13/09-07/11
Zagreb, 5. lipnja 2009.

Predsjednica Odbora
Nevenka Majdenić, dipl. oec., v. r.

Odluka, NN 74/2009-1769
## Zakon o izmjeni i dopuni Zakona o odvjetništvu

### NN 75/2009 (30.6.2009.), Zakon o izmjeni i dopuni Zakona o odvjetništvu

75 30.06.2009 Zakon o izmjeni i dopuni Zakona o odvjetništvu

HRVATSKI SABOR

1786

Na temelju članka 88. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI I DOPUNI ZAKONA O ODVJETNIŠTVU

Proglašavam Zakon o izmjeni i dopuni Zakona o odvjetništvu, kojega je Hrvatski sabor donio na sjednici 19. lipnja 2009. godine.

Klasa: 011-01/09-01/98

Urbroj: 71-05-03/1-09-2

Zagreb, 23. lipnja 2009.

Predsjednik
Republike Hrvatske
Stjepan Mesić, v. r.

ZAKON

O IZMJENI I DOPUNI ZAKONA O ODVJETNIŠTVU

Članak 1.

U Zakonu o odvjetništvu (»Narodne novine«, br. 9/94., 117/08. i 50/09.) u članku 63. stavak 2. mijenja se i glasi:

»(2) Komora utvrđuje obvezatni program obrazovanja odvjetničkih vježbenika radi polaganja pravosudnog ispita, koji mora biti usklađen s programom Pravosudne akademije Ministarstva pravosuđa.«

Iza stavka 2. dodaju se stavci 3., 4., 5. i 6. koji glase:

(3) Komora je dužna za obvezatni program obrazovanja odvjetničkih vježbenika iz stavka 2. ovoga članak dobiti suglasnost od Ministarstva pravosuđa.

(4) Odvjetnički vježbenici nakon 18 mjeseci vježbeničke prakse u odvjetničkom uredu imaju pravo pristupiti polaganju pravosudnog ispita, sukladno Zakonu o vježbenicima u pravosudnim tijelima i pravosudnom ispitu.

(5) Komora je dužna u roku od 3 mjeseca od dana upisa vježbenika u Imenik odvjetničkih vježbenika, obavijestiti Ministarstvo pravosuđa o upisu odvjetničkih vježbenika.

(6) Komora će posebnim pravilnikom odrediti način financiranja stručnog obrazovanja vježbenika u roku od 60 dana od dana stupanja na snagu Zakona.«

Članak 2.

Ovaj Zakon stupa na snagu osmoga dana od dana objave u »Narodnim novinama«.

Klasa: 701-01/09-01/02

Zagreb, 19. lipnja 2009.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 75/2009-1786
## ZAKON O IZMJENAMA I DOPUNAMA ZAKONA O AKREDITACIJI

### NN 75/2009 (30.6.2009.), ZAKON O IZMJENAMA I DOPUNAMA ZAKONA O AKREDITACIJI

75 30.06.2009 Zakon o izmjenama i dopunama Zakona o akreditaciji

HRVATSKI SABOR

1790

Na temelju članka 88. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNAMA ZAKONA O AKREDITACIJI

Proglašavam Zakon o izmjenama i dopunama Zakona o akreditaciji, kojega je Hrvatski sabor donio na sjednici 19. lipnja 2009. godine.

Klasa: 011-01/09-01/102
Urbroj: 71-05-03/1-09-2
Zagreb, 23. lipnja 2009.

Predsjednik
Republike Hrvatske
Stjepan Mesić, v. r.

ZAKON

O IZMJENAMA I DOPUNAMA ZAKONA O AKREDITACIJI

Članak 1.

U Zakonu o akreditaciji (»Narodne novine«, br. 158/03.) u članku 2. riječi: »određene poslove« zamjenjuju se riječima: »poslove ocjenjivanja sukladnosti«.

Članak 2.

U članku 4. iza stavka 3. dodaje se novi stavak 4. koji glasi:

»(4) Akreditacijsko tijelo će se učlaniti u Europsku organizaciju za akreditaciju (EA) i zaključiti multilateralne sporazume o priznavanju akreditacije s drugim članicama EA.«

Dosadašnji stavci 4., 5. i 6. postaju stavci 5., 6. i 7.

Članak 3.

U članku 6. dodaje se stavak 2. koji glasi:

»(2) Akreditacijsko tijelo ne smije obavljati poslove i zadatke iz djelatnosti tijela za ocjenjivanje sukladnosti za koje akreditacijsko tijelo provodi postupke akreditacije i daje potvrde o akreditaciji.«

Članak 4.

Ispred članka 8. naslov poglavlja mijenja se i glasi: »IV. AKREDITACIJA U VEZI S PROPISIMA O OCJENJIVANJU SUKLADNOSTI«.

Članak 5.

Ovaj Zakon stupa na snagu osmoga dana od dana objave u »Narodnim novinama«.

Klasa: 383-03/09-01/01

Zagreb, 19. lipnja 2009.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 75/2009-1790
## Zakon o dopuni Zakona o obveznim osiguranjima u prometu

### NN 75/2009 (30.6.2009.), Zakon o dopuni Zakona o obveznim osiguranjima u prometu

75 30.06.2009 Zakon o dopuni Zakona o obveznim osiguranjima u prometu

HRVATSKI SABOR

1793

Na temelju članka 88. Ustava Republike Hrvatske, donosim

ODLUKU

O PROGLAŠENJU ZAKONA O DOPUNI ZAKONA O OBVEZNIM OSIGURANJIMA U PROMETU

Proglašavam Zakon o dopuni Zakona o obveznim osiguranjima u prometu, kojega je Hrvatski sabor donio na sjednici 19. lipnja 2009. godine.

Klasa: 011-01/09-01/105

Urbroj: 71-05-03/1-09-2

Zagreb, 23. lipnja 2009.

Predsjednik
Republike Hrvatske
Stjepan Mesić, v. r.

ZAKON

O DOPUNI ZAKONA O OBVEZNIM OSIGURANJIMA U PROMETU

Članak 1.

U Zakonu o obveznim osiguranjima u prometu (»Narodne novine« br. 151/05. i 36/09.) u članku 71. iza stavka 2. dodaje se novi stavak 3. koji glasi:

»(3) Danom prijama Republike Hrvatske u Europsku uniju prestaju važiti odredbe članka 10. stavka 2. i 3. ovoga Zakona.«

Dosadašnji stavak 3. postaje stavak 4.

Stupanje na snagu

Članak 2.

Ovaj Zakon stupa na snagu osmoga dana od dana objave u »Narodnim novinama«.

Klasa: 453-02/09-01/02

Zagreb, 19. lipnja 2009.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 75/2009-1793
## Odluka o početku mirovanja zastupničkog mandata zastupnika i početku obnašanja zastupničke dužnosti zamjenika zastupnika u Hrvatskom saboru

### NN 75/2009 (30.6.2009.), Odluka o početku mirovanja zastupničkog mandata zastupnika i početku obnašanja zastupničke dužnosti zamjenika zastupnika u Hrvatskom saboru

75 30.06.2009 Odluka o početku mirovanja zastupničkog mandata zastupnika i početku obnašanja zastupničke dužnosti zamjenika zastupnika u Hrvatskom saboru

HRVATSKI SABOR

1799

Na temelju članka 80. Ustava Republike Hrvatske i članka 9. i 11. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 69/03. – pročišćeni tekst, 167/03., 19/07. i 20/09.) Hrvatski sabor na sjednici 17. lipnja 2009. donio je

ODLUKU

O POČETKU MIROVANJA ZASTUPNIČKOG MANDATA ZASTUPNIKA I POČETKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Utvrđuje se da je 4. lipnja 2009. započelo mirovanje zastupničkog mandata zastupnika VLADIMIRA ŠIŠLJAGIĆA i da je zastupničku dužnost, sukladno članku 9. stavku 2. Poslovnika Hrvatskoga sabora, 17. lipnja 2009. počeo obnašati zamjenik zastupnika IVAN DRMIĆ.

Klasa: 021-14/09-01/05

Zagreb, 17. lipnja 2009.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 75/2009-1799
## Odluka o početku mirovanja zastupničkog mandata zastupnika i početku obnašanja zastupničke dužnosti zamjenika zastupnika u Hrvatskom saboru

### NN 75/2009 (30.6.2009.), Odluka o početku mirovanja zastupničkog mandata zastupnika i početku obnašanja zastupničke dužnosti zamjenika zastupnika u Hrvatskom saboru

75 30.06.2009 Odluka o početku mirovanja zastupničkog mandata zastupnika i početku obnašanja zastupničke dužnosti zamjenika zastupnika u Hrvatskom saboru

HRVATSKI SABOR

1800

Na temelju članka 80. Ustava Republike Hrvatske i članka 9. i 11. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 69/03. – pročišćeni tekst, 167/03., 19/07. i 20/09.) Hrvatski sabor na sjednici 19. lipnja 2009. donio je

ODLUKU

O POČETKU MIROVANJA ZASTUPNIČKOG MANDATA ZASTUPNIKA I POČETKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Utvrđuje se da je 8. lipnja 2009. započelo mirovanje zastupničkog mandata zastupnika IVANA VUČIĆA i da je zastupničku dužnost, sukladno članku 9. stavku 2. Poslovnika Hrvatskoga sabora, 17. lipnja 2009. počeo obnašati zamjenik zastupnika IVAN BOGOVIĆ.

Klasa: 021-14/09-01/04

Zagreb, 19. lipnja 2009.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 75/2009-1800
## Odluka o razrješenju i izboru člana Odbora za zaštitu okoliša Hrvatskoga sabora

### NN 75/2009 (30.6.2009.), Odluka o razrješenju i izboru člana Odbora za zaštitu okoliša Hrvatskoga sabora

75 30.06.2009 Odluka o razrješenju i izboru člana Odbora za zaštitu okoliša Hrvatskoga sabora

HRVATSKI SABOR

1801

Na temelju članka 80. Ustava Republike Hrvatske i članka 84.b Poslovnika Hrvatskoga sabora, Hrvatski sabor na sjednici 19. lipnja 2009. donio je

ODLUKU

O RAZRJEŠENJU I IZBORU ČLANA ODBORA ZA ZAŠTITU OKOLIŠA HRVATSKOGA SABORA

I.

Razrješuje se član Odbora za zaštitu okoliša Hrvatskoga sabora IVAN VUČIĆ.

II.

Za člana Odbora za zaštitu okoliša Hrvatskoga sabora bira se IVAN BOGOVIĆ.

Klasa: 021-13/09-03/06

Zagreb, 19. lipnja 2009.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 75/2009-1801
## Odluka o razrješenju iz izboru člana Odbora za pomorstvo, promet i veze Hrvatskoga sabora

### NN 75/2009 (30.6.2009.), Odluka o razrješenju iz izboru člana Odbora za pomorstvo, promet i veze Hrvatskoga sabora

75 30.06.2009 Odluka o razrješenju iz izboru člana Odbora za pomorstvo, promet i veze Hrvatskoga sabora

HRVATSKI SABOR

1802

Na temelju članka 80. Ustava Republike Hrvatske i članka 90. Poslovnika Hrvatskoga sabora, Hrvatski sabor na sjednici 19. lipnja 2009. donio je

ODLUKU

O RAZRJEŠENJU I IZBORU ČLANA ODBORA ZA POMORSTVO, PROMET I VEZE HRVATSKOGA SABORA

I.

Razrješuje se član Odbora za pomorstvo, promet i veze Hrvatskoga sabora IVAN VUČIĆ.

II.

Za člana Odbora za pomorstvo, promet i veze Hrvatskoga sabora bira se IVAN BOGOVIĆ.

Klasa: 021-13/09-03/07

Zagreb, 19. lipnja 2009.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 75/2009-1802
## Odluka o razrješenju i izboru člana Odbora za izbor imenovanja i upravne poslove Hrvatskoga sabora

### NN 75/2009 (30.6.2009.), Odluka o razrješenju i izboru člana Odbora za izbor imenovanja i upravne poslove Hrvatskoga sabora

75 30.06.2009 Odluka o razrješenju i izboru člana Odbora za izbor imenovanja i upravne poslove Hrvatskoga sabora

HRVATSKI SABOR

1803

Na temelju članka 80. Ustava Republike Hrvatske i članka 92. Poslovnika Hrvatskoga sabora, Hrvatski sabor na sjednici 19. lipnja 2009. donio je

ODLUKU

O RAZRJEŠENJU I IZBORU ČLANA ODBORA ZA IZBOR, IMENOVANJA I UPRAVNE POSLOVE HRVATSKOGA SABORA

I.

Razrješuje se član Odbora za izbor, imenovanja i upravne poslove Hrvatskoga sabora IVAN VUČIĆ.

II.

Za člana Odbora za izbor, imenovanja i upravne poslove Hrvatskoga sabora bira se IVAN BOGOVIĆ.

Klasa: 021-13/09-03/05

Zagreb, 19. lipnja 2009.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 75/2009-1803
## Odluka o razrješenju i imenovanju člana Nadzornog odbora Fonda za naknadu oduzete imovine iz reda uglednih pravnih stručnjaka

### NN 75/2009 (30.6.2009.), Odluka o razrješenju i imenovanju člana Nadzornog odbora Fonda za naknadu oduzete imovine iz reda uglednih pravnih stručnjaka

75 30.06.2009 Odluka o razrješenju i imenovanju člana Nadzornog odbora Fonda za naknadu oduzete imovine iz reda uglednih pravnih stručnjaka

HRVATSKI SABOR

1804

Na temelju članka 80. Ustava Republike Hrvatske i članka 10. stavka 2. Zakona o fondu za naknadu oduzete imovine (»Narodne novine«, br. 67/97., 105/99. i 64/00.), Hrvatski sabor na sjednici 19. lipnja 2009. donio je

ODLUKU

O RAZRJEŠENJU I IMENOVANJU ČLANA NADZORNOG ODBORA FONDA ZA NAKNADU ODUZETE IMOVINE

I.

Razrješuje se član Nadzornog odbora Fonda za naknadu oduzete imovine iz reda uglednih pravnih stručnjaka MIROSLAV ŠEPAROVIĆ.

II.

Za člana Nadzornog odbora Fonda za naknadu oduzete imovine imenuje se iz reda uglednih pravnih stručnjaka TOMISLAV KOS.

Klasa: 021-13/09-06/04

Zagreb, 19. lipnja 2009.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 75/2009-1804
## Pravilnik o dopuni Pravilnika o utvrđivanju cijene putovnice, zajedničke putovnice i putnog lista

### NN 75/2009 (30.6.2009.), Pravilnik o dopuni Pravilnika o utvrđivanju cijene putovnice, zajedničke putovnice i putnog lista

75 30.06.2009 Pravilnik o dopuni Pravilnika o utvrđivanju cijene putovnice, zajedničke putovnice i putnog lista

MINISTARSTVO UNUTARNJIH POSLOVA

1806

Na temelju članka 27. stavka 1. Zakona o putnim ispravama hrvatskih državljana (»Narodne novine« broj: 77/99., 133/02., 48/05. i 74/09) ministar unutarnjih poslova donosi

PRAVILNIK

O DOPUNI PRAVILNIKA O UTVRĐIVANJU CIJENE PUTOVNICE, ZAJEDNIČKE PUTOVNICE I
PUTNOG LISTA

Članak 1.

U Pravilniku o utvrđivanju cijene putovnice, zajedničke putovnice i putnog lista (»Narodne novine« broj: 142/99. i 137/08.), u članku 1. stavku 1. dodaju se podstavci 4. i 5. koji glase:

»– za biometrijsku e-putovnicu u redovnom postupku 320 kuna,

– za biometrijsku e-putovnicu u žurnom postupku 410 kuna.«

Članak 2.

Ovaj Pravilnik objavit će se u »Narodnim novinama«, a stupa na snagu danom objave.

Broj: 511-01-152-39235/3-09

Zagreb, 24. lipnja 2009.

Ministar
Tomislav Karamarko, v. r.

Pravilnik, NN 75/2009-1806
## Pravilnik o izmjeni i dopuni Pravilnika o određivanju visine stvarnih troškova uporabe podataka dokumentacije državne izmjere i katastra nekretnina

### NN 75/2009 (30.6.2009.), Pravilnik o izmjeni i dopuni Pravilnika o određivanju visine stvarnih troškova uporabe podataka dokumentacije državne izmjere i katastra nekretnina

75 30.06.2009 Pravilnik o izmjeni i dopuni Pravilnika o određivanju visine stvarnih troškova uporabe podataka dokumentacije državne izmjere i katastra nekretnina

DRŽAVNA GEODETSKA UPRAVA

1812

Na temelju članka 148. stavak 2. Zakona o državnoj izmjeri i katastru nekretnina (»Narodne novine«, br. 16/07) ravnatelj Državne geodetske uprave donosi

PRAVILNIK

O IZMJENI I DOPUNI PRAVILNIKA O ODREĐIVANJU VISINE STVARNIH TROŠKOVA UPORABE PODATAKA DOKUMENTACIJE DRŽAVNE IZMJERE I KATASTRA NEKRETNINA

Članak 1.

U Pravilniku o određivanju visine stvarnih troškova uporabe podataka dokumentacije državne izmjere i katastra nekretnina (»Narodne novine«, br. 148/08) u članku 8. iza stavka 2. dodaje se stavak koji glasi:

»Prilikom izdavanja podataka iz katastarske evidencije, po pojedinačnim zahtjevima tijela državne uprave i tijela sudske vlasti, kada izdana uvjerenja i druge isprave imaju značaj javnih isprava u smislu Zakona o općem upravnom postupku (prijepisi i izvodi iz posjedovnih listova, kopije katastarskog plana, različite potvrde i uvjerenja), stvarni troškovi uporabe podataka dokumentacije državne izmjere i katastra nekretnina se ne naplaćuju«.

Članak 2.

Ovaj pravilnik stupa na snagu osmog dana od dana objave u »Narodnim novinama«.

Klasa: 930-01/09-01/13
Urbroj: 541-04-3/1-09-5
Zagreb, 1. lipnja 2009.

Ravnatelj
prof. dr. sc. Željko Bačić, v. r.

Pravilnik, NN 75/2009-1812
## Odluka o izmjenama i dopunama Odluke o velikim izloženostima kreditnih institucija

### NN 75/2009 (30.6.2009.), Odluka o izmjenama i dopunama Odluke o velikim izloženostima kreditnih institucija

75 30.06.2009 Odluka o izmjenama i dopunama Odluke o velikim izloženostima kreditnih institucija

HRVATSKA NARODNA BANKA

1813

Na temelju članka 161. stavka 1. pod 3. Zakona o kreditnim institucijama (»Narodne novine«, broj 117/2008.) te članka 43. stavka 2. točke 9. Zakona o Hrvatskoj narodnoj banci (»Narodne novine« br. 75/2008.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O VELIKIM IZLOŽENOSTIMA KREDITNIH INSTITUCIJA

Članak 1.

U Odluci o velikim izloženostima kreditnih institucija (»Narodne novine«, br. 1/2009.), u članku 25. riječi: »01. srpnja 2009.« zamjenjuju se riječima: »31. ožujka 2010.«.

Članak 2.

Ova Odluka objavljuje se u »Narodnim novinama« a stupa na snagu 30. lipnja 2009.

O. br. 600-020/06-09/ŽR
Zagreb, 19. lipnja 2009.

Guverner
Hrvatske narodne banke
dr. sc. Željko Rohatinski, v. r.

Odluka, NN 75/2009-1813
## Odluka o izmjenama i dopunama Odluke o upravljanju rizicima

### NN 75/2009 (30.6.2009.), Odluka o izmjenama i dopunama Odluke o upravljanju rizicima

75 30.06.2009 Odluka o izmjenama i dopunama Odluke o upravljanju rizicima

HRVATSKA NARODNA BANKA

1814

Na temelju članka 161. stavka 1. pod 3. Zakona o kreditnim institucijama (»Narodne novine«, broj 117/2008.) te članka 43. stavka 2. pod 9. Zakona o Hrvatskoj narodnoj banci (»Narodne novine« br. 75/2008.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O UPRAVLJANJU RIZICIMA

Članak 1.

U Odluci o upravljanju rizicima (»Narodne novine«, br. 1/2009. i 41/2009.), u članku 44. riječi: »01. srpnja 2009.« zamjenjuju se riječima: »31. ožujka 2010.«.

Članak 2.

Ova Odluka objavljuje se u »Narodnim novinama« a stupa na snagu 30. lipnja 2009.

O. br. 601-020/06-09/ŽR
Zagreb, 19. lipnja 2009.

Guverner
Hrvatske narodne banke
dr. sc. Željko Rohatinski, v. r.

Odluka, NN 75/2009-1814
## Odluka o izmjenama i dopunama Odluke o sustavu unutarnjih kontrola

### NN 75/2009 (30.6.2009.), Odluka o izmjenama i dopunama Odluke o sustavu unutarnjih kontrola

75 30.06.2009 Odluka o izmjenama i dopunama Odluke o sustavu unutarnjih kontrola

HRVATSKA NARODNA BANKA

1817

Na temelju članka 180. stavka 2. Zakona o kreditnim institucijama (»Narodne novine«, broj 117/2008.) i članka 43. stavka 2. točke 9. Zakona o Hrvatskoj narodnoj banci (»Narodne novine« br. 75/2008.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O SUSTAVU UNUTARNJIH KONTROLA

Članak 1.

U Odluci o sustavu unutarnjih kontrola (»Narodne novine«, br. 1/2009.), u članku 12. riječi: »01. srpnja 2009.« zamjenjuju se riječima: »31. ožujka 2010.«.

Članak 2.

Ova Odluka objavljuje se u »Narodnim novinama« a stupa na snagu 30. lipnja 2009.

O. br. 604-020/06-09/ŽR
Zagreb, 19. lipnja 2009.

Guverner
Hrvatske narodne banke
dr. sc. Željko Rohatinski, v. r.

Odluka, NN 75/2009-1817
## Odluka o izmjenama i dopunama Odluke o supervi­ziji grupe kreditnih institucija na konsolidiranoj os­novi

### NN 75/2009 (30.6.2009.), Odluka o izmjenama i dopunama Odluke o supervi­ziji grupe kreditnih institucija na konsolidiranoj os­novi

75 30.06.2009 Odluka o izmjenama i dopunama Odluke o supervi­ziji grupe kreditnih institucija na konsolidiranoj os­novi

HRVATSKA NARODNA BANKA

1818

Na temelju članka 161. stavka 1. i članka 295. Zakona o kreditnim institucijama (»Narodne novine«, broj 117/2008.) te članka 43. stavka 2. točke 9. Zakona o Hrvatskoj narodnoj banci (»Narodne novine« br. 75/2008.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O SUPERVIZIJI GRUPE KREDITNIH INSTITUCIJA NA KONSOLIDIRANOJ OSNOVI

Članak 1.

U Odluci o superviziji grupe kreditnih institucija na konsolidiranoj osnovi (»Narodne novine«, br. 1/2009.), u članku 25. stavku 3. riječi: »01. srpnja 2009.« zamjenjuju se riječima: »31. ožujka 2010.«.

Članak 2.

Ova Odluka objavljuje se u »Narodnim novinama« a stupa na snagu 30. lipnja 2009.

O. br. 605-020/06-09/ŽR
Zagreb, 19. lipnja 2009.

Guverner
Hrvatske narodne banke
dr. sc. Željko Rohatinski, v. r.

Odluka, NN 75/2009-1818
## Odluka o izmjenama i dopunama Odluke o načinu provedbe supervizije kreditnih institucija i izricanju supervizorskih mjera

### NN 75/2009 (30.6.2009.), Odluka o izmjenama i dopunama Odluke o načinu provedbe supervizije kreditnih institucija i izricanju supervizorskih mjera

75 30.06.2009 Odluka o izmjenama i dopunama Odluke o načinu provedbe supervizije kreditnih institucija i izricanju supervizorskih mjera

HRVATSKA NARODNA BANKA

1819

Na temelju članka 197. stavka 3. Zakona o kreditnim institucijama (»Narodne novine«, broj 117/2008.) i članka 43. stavka 2. točke 9. Zakona o Hrvatskoj narodnoj banci (»Narodne novine« br. 75/2008.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O NAČINU PROVEDBE SUPERVIZIJE KREDITNIH INSTITUCIJA I IZRICANJU SUPERVIZORSKIH MJERA

Članak 1.

U Odluci o načinu provedbe supervizije kreditnih institucija i izricanju supervizorskih mjera (»Narodne novine«, br. 1/2009.), u članku 18. stavku 2. riječi: »01. srpnja 2009.« zamjenjuju se riječima: »31. ožujka 2010.«.

Članak 2.

Ova Odluka objavljuje se u »Narodnim novinama« a stupa na snagu 30. lipnja 2009.

O. br. 606-020/06-09/ŽR
Zagreb, 19. lipnja 2009.

Guverner
Hrvatske narodne banke
dr. sc. Željko Rohatinski, v. r.

Odluka, NN 75/2009-1819
## Odluka o izmjenama i dopunama Odluke o obvezi rezerviranja za sudske sporove koji se vode protiv kreditne institucije

### NN 75/2009 (30.6.2009.), Odluka o izmjenama i dopunama Odluke o obvezi rezerviranja za sudske sporove koji se vode protiv kreditne institucije

75 30.06.2009 Odluka o izmjenama i dopunama Odluke o obvezi rezerviranja za sudske sporove koji se vode protiv kreditne institucije

HRVATSKA NARODNA BANKA

1820

Na temelju članka 161. stavka 1. točke 10. Zakona o kreditnim institucijama (»Narodne novine«, broj 117/2008.) te članka 43. stavka 2. točke 9. Zakona o Hrvatskoj narodnoj banci (»Narodne novine« br. 75/2008.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O OBVEZI REZERVIRANJA ZA SUDSKE SPOROVE KOJI SE VODE PROTIV KREDITNE INSTITUCIJE

Članak 1.

U Odluci o obvezi rezerviranja za sudske sporove koji se vode protiv kreditne institucije (»Narodne novine«, br. 1/2009.), u članku 17. riječi: »01. srpnja 2009.« zamjenjuju se riječima: »31. ožujka 2010.«.

Članak 2.

Ova Odluka objavljuje se u »Narodnim novinama« a stupa na snagu 30. lipnja 2009.

O. br. 607-020/06-09/ŽR
Zagreb, 19. lipnja 2009.

Guverner
Hrvatske narodne banke
dr. sc. Željko Rohatinski, v. r.

Odluka, NN 75/2009-1820
## Odluka o izmjenama i dopunama Odluke o sadržaju revizije u kreditnim institucijama

### NN 75/2009 (30.6.2009.), Odluka o izmjenama i dopunama Odluke o sadržaju revizije u kreditnim institucijama

75 30.06.2009 Odluka o izmjenama i dopunama Odluke o sadržaju revizije u kreditnim institucijama

HRVATSKA NARODNA BANKA

1821

Na temelju članka 195. stavka 4. i članka 196. stavka 4. Zakona o kreditnim institucijama (»Narodne novine«, broj 117/2008.) i članka 43. stavka 2. točke 9. Zakona o Hrvatskoj narodnoj banci (»Narodne novine« br. 75/2008.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O SADRŽAJU REVIZIJE U KREDITNIM INSTITUCIJAMA

Članak 1.

U Odluci o sadržaju revizije u kreditnim institucijama (»Narodne novine«, br. 1/2009.), u članku 13. stavku 2. riječi: »za poslovnu godinu 2009.« zamjenjuju se riječima: »za poslovnu godinu 2010.«.

U stavku 3. riječi: »01. srpnja 2009.« zamjenjuju se riječima: »31. ožujka 2010.«.

Članak 2.

Ova Odluka objavljuje se u »Narodnim novinama« a stupa na snagu 30. lipnja 2009.

O. br. 608-020/06-09/ŽR
Zagreb, 19. lipnja 2009.

Guverner
Hrvatske narodne banke
dr. sc. Željko Rohatinski, v. r.

Odluka, NN 75/2009-1821
## Odluka o izmjenama i dopunama Odluke o ograničenju ulaganja kreditnih institucija u kapital nefinancijskih institucija i materijalnu imovinu

### NN 75/2009 (30.6.2009.), Odluka o izmjenama i dopunama Odluke o ograničenju ulaganja kreditnih institucija u kapital nefinancijskih institucija i materijalnu imovinu

75 30.06.2009 Odluka o izmjenama i dopunama Odluke o ograničenju ulaganja kreditnih institucija u kapital nefinancijskih institucija i materijalnu imovinu

HRVATSKA NARODNA BANKA

1822

Na temelju članka 161. stavka 1. točke 9. Zakona o kreditnim institucijama (»Narodne novine«, broj 117/2008.) i članka 43. stavka 2. točke 9. Zakona o Hrvatskoj narodnoj banci (»Narodne novine« br. 75/2008.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O OGRANIČENJU ULAGANJA KREDITNIH INSTITUCIJA U KAPITAL NEFINANCIJSKIH INSTITUCIJA I MATERIJALNU IMOVINU

Članak 1.

U Odluci o ograničenju ulaganja kreditnih institucija u kapital nefinancijskih institucija i materijalnu imovinu (»Narodne novine«, br. 1/2009.), u članku 15. riječi: »01. srpnja 2009.« zamjenjuju se riječima: »31. ožujka 2010.«.

Članak 2.

Ova Odluka objavljuje se u »Narodnim novinama« a stupa na snagu 30. lipnja 2009.

O. br. 609-020/06-09/ŽR
Zagreb, 19. lipnja 2009.

Guverner
Hrvatske narodne banke
dr. sc. Željko Rohatinski, v. r.

Odluka, NN 75/2009-1822
## Odluka o izmjenama i dopunama Odluke o klasifikaciji plasmana i izvanbilančnih obveza kreditnih institu­cija

### NN 75/2009 (30.6.2009.), Odluka o izmjenama i dopunama Odluke o klasifikaciji plasmana i izvanbilančnih obveza kreditnih institu­cija

75 30.06.2009 Odluka o izmjenama i dopunama Odluke o klasifikaciji plasmana i izvanbilančnih obveza kreditnih institu­cija

HRVATSKA NARODNA BANKA

1823

Na temelju članka 161. stavka 1. točke 4. Zakona o kreditnim institucijama (»Narodne novine«, broj 117/2008.) i članka 43. stavka 2. točke 9. Zakona o Hrvatskoj narodnoj banci (»Narodne novine« br. 75/2008.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O KLASIFIKACIJI PLASMANA I IZVANBILANČNIH OBVEZA KREDITNIH INSTITUCIJA

Članak 1.

U Odluci o klasifikaciji plasmana i izvanbilančnih obveza kreditnih institucija (»Narodne novine«, br. 1/2009.), u članku 44. riječi: »01. srpnja 2009.« zamjenjuju se riječima: »31. ožujka 2010.«.

Članak 2.

Ova Odluka objavljuje se u »Narodnim novinama« a stupa na snagu 30. lipnja 2009.

O. br. 610-020/06-09/ŽR
Zagreb, 19. lipnja 2009.

Guverner
Hrvatske narodne banke
dr. sc. Željko Rohatinski, v. r.

Odluka, NN 75/2009-1823
## Odluka o izmjenama i dopunama Odluke o jamstvenom kapitalu kreditnih institucija

### NN 75/2009 (30.6.2009.), Odluka o izmjenama i dopunama Odluke o jamstvenom kapitalu kreditnih institucija

75 30.06.2009 Odluka o izmjenama i dopunama Odluke o jamstvenom kapitalu kreditnih institucija

HRVATSKA NARODNA BANKA

1825

Na temelju članka 161. stavka 1. točke 1. Zakona o kreditnim institucijama (»Narodne novine«, broj 117/2008.) i članka 43. stavka 2. točke 9. Zakona o Hrvatskoj narodnoj banci (»Narodne novine« br. 75/2008.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O JAMSTVENOM KAPITALU KREDITNIH INSTITUCIJA

Članak 1.

U Odluci o jamstvenom kapitalu kreditnih institucija (»Narodne novine«, br. 1/2009. i 41/2009.), u članku 34. riječi: »01. srpnja 2009.« zamjenjuju se riječima: »31. ožujka 2010.«.

Članak 2.

Ova Odluka objavljuje se u »Narodnim novinama« a stupa na snagu 30. lipnja 2009.

O. br. 612 -020/06-09/ŽR
Zagreb, 19. lipnja 2009.

Guverner
Hrvatske narodne banke
dr. sc. Željko Rohatinski, v. r.

Odluka, NN 75/2009-1825
## Odluka o izmjenama i dopunama Odluke o izvješćima o jamstvenom kapitalu i kapitalnim zahtjevima kreditnih institucija

### NN 75/2009 (30.6.2009.), Odluka o izmjenama i dopunama Odluke o izvješćima o jamstvenom kapitalu i kapitalnim zahtjevima kreditnih institucija

75 30.06.2009 Odluka o izmjenama i dopunama Odluke o izvješćima o jamstvenom kapitalu i kapitalnim zahtjevima kreditnih institucija

HRVATSKA NARODNA BANKA

1826

Na temelju članka 161. stavka 1. Zakona o kreditnim institucijama (»Narodne novine«, broj 117/2008.) i članka 43. stavka 2. točke 9. Zakona o Hrvatskoj narodnoj banci (»Narodne novine« br. 75/2008.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O IZVJEŠĆIMA O JAMSTVENOM KAPITALU I KAPITALNIM ZAHTJEVIMA KREDITNIH INSTITUCIJA

Članak 1.

U Odluci o izvješćima o jamstvenom kapitalu i kapitalnim zahtjevima kreditnih institucija (»Narodne novine«, br. 1/2009. i 41/2009.), u članku 25. riječi: »01. srpnja 2009.« zamjenjuju se riječima: »31. ožujka 2010.« a riječi: »31. srpnja 2009.« zamjenjuju se riječima: »30. travnja 2010.«.

Članak 2.

U članku 27. riječi: »1. srpnja 2009.« zamjenjuju se riječima: »31. ožujka 2010.«.

Članak 3.

Ova Odluka objavljuje se u »Narodnim novinama« a stupa na snagu 30. lipnja 2009.

O. br. 613-020/06-09/ŽR
Zagreb, 19. lipnja 2009.

Guverner
Hrvatske narodne banke
dr. sc. Željko Rohatinski, v. r.

Odluka, NN 75/2009-1826
## Odluka o izmjenama i dopunama Odluke o postupku procjenjivanja adekvatnosti internog kapitala kreditne institucije

### NN 75/2009 (30.6.2009.), Odluka o izmjenama i dopunama Odluke o postupku procjenjivanja adekvatnosti internog kapitala kreditne institucije

75 30.06.2009 Odluka o izmjenama i dopunama Odluke o postupku procjenjivanja adekvatnosti internog kapitala kreditne institucije

HRVATSKA NARODNA BANKA

1827

Na temelju članka 161. stavka 1. točke 2. Zakona o kreditnim institucijama (»Narodne novine«, broj 117/2008.) te članka 43. stavka 2. točke 9. Zakona o Hrvatskoj narodnoj banci (»Narodne novine« br. 75/2008.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O POSTUPKU PROCJENJIVANJA ADEKVATNOSTI INTERNOG KAPITALA KREDITNE INSTITUCIJE

Članak 1.

U Odluci o procjenjivanju adekvatnosti internog kapitala kreditne institucije (»Narodne novine«, br. 1/2009.), u članku 22. riječi: »01. srpnja 2009.« zamjenjuju se riječima: »31. ožujka 2010.«.

Članak 2.

Ova Odluka objavljuje se u »Narodnim novinama« a stupa na snagu 30. lipnja 2009.

O. br. 614-020/06-09/ŽR
Zagreb, 19. lipnja 2009.

Guverner
Hrvatske narodne banke
dr. sc. Željko Rohatinski, v. r.

Odluka, NN 75/2009-1827
## Odluka o izmjenama i dopunama Odluke o eksternalizaciji

### NN 75/2009 (30.6.2009.), Odluka o izmjenama i dopunama Odluke o eksternalizaciji

75 30.06.2009 Odluka o izmjenama i dopunama Odluke o eksternalizaciji

HRVATSKA NARODNA BANKA

1828

Na temelju članka 166. Zakona o kreditnim institucijama (»Narodne novine«, broj 117/2008.) te članka 29. i članka 43. stavka 2. točke 9. Zakona o Hrvatskoj narodnoj banci (»Narodne novine« br. 75/2008.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O EKSTERNALIZACIJI

Članak 1.

U Odluci o eksternalizaciji (»Narodne novine«, br. 1/2009.), u članku 14. stavku 1. riječi: »31. prosinca 2009.« zamjenjuju se riječima: »31. prosinca 2010.«.

U stavku 2. riječi: »30. lipnja 2010.« zamjenjuju se riječima: »31. ožujka 2011.«.

Članak 2.

U članku 15. riječi: »01. srpnja 2009.« zamjenjuju se riječima: »31. ožujka 2010.«.

Članak 3.

Ova Odluka objavljuje se u »Narodnim novinama« a stupa na snagu 30. lipnja 2009.

O. br. 615-020/06-09/ŽR
Zagreb, 19. lipnja 2009.

Guverner
Hrvatske narodne banke
dr. sc. Željko Rohatinski, v. r.

Odluka, NN 75/2009-1828
## Odluka o izmjenama i dopunama Odluke o adekvatnosti jamstvenoga kapitala kreditnih institucija

### NN 75/2009 (30.6.2009.), Odluka o izmjenama i dopunama Odluke o adekvatnosti jamstvenoga kapitala kreditnih institucija

75 30.06.2009 Odluka o izmjenama i dopunama Odluke o adekvatnosti jamstvenoga kapitala kreditnih institucija

HRVATSKA NARODNA BANKA

1829

Na temelju članka 161. stavka 1. Zakona o kreditnim institucijama (»Narodne novine«, broj 117/2008.) i članka 43. stavka 2. točke 9. Zakona o Hrvatskoj narodnoj banci (»Narodne novine« br. 75/2008.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O ADEKVATNOSTI JAMSTVENOGA KAPITALA KREDITNIH INSTITUCIJA

Članak 1.

U Odluci o adekvatnosti jamstvenoga kapitala kreditnih institucija (»Narodne novine«, br. 1/2009.), u članku 622. stavku 3. riječi: »1. srpnja 2009.« zamjenjuju se riječima: »31. ožujka 2010.«.

Članak 2.

Briše se članak 620.

Članak 3.

Ova Odluka objavljuje se u »Narodnim novinama« a stupa na snagu 30. lipnja 2009.

O. br. 616-020/06-09/ŽR
Zagreb, 19. lipnja 2009.

Guverner
Hrvatske narodne banke
dr. sc. Željko Rohatinski, v. r.

Odluka, NN 75/2009-1829
## Odluka o izmjenama i dopunama Odluke o izvješćivanju o dužnosnicima kreditne institucije čiji dug prelazi određeni iznos

### NN 75/2009 (30.6.2009.), Odluka o izmjenama i dopunama Odluke o izvješćivanju o dužnosnicima kreditne institucije čiji dug prelazi određeni iznos

75 30.06.2009 Odluka o izmjenama i dopunama Odluke o izvješćivanju o dužnosnicima kreditne institucije čiji dug prelazi određeni iznos

HRVATSKA NARODNA BANKA

1830

Na temelju članka 162. stavka 3. točke 1. Zakona o kreditnim institucijama (»Narodne novine«, broj 117/2008.) te članka 43. stavka 2. točke 9. Zakona o Hrvatskoj narodnoj banci (»Narodne novine« br. 75/2008.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O IZVJEŠĆIVANJU O DUŽNICIMA KREDITNE INSTITUCIJE ČIJI DUG PRELAZI ODREĐENI IZNOS

Članak 1.

U Odluci o izvješćivanju o dužnicima kreditne institucije čiji dug prelazi određeni iznos (»Narodne novine«, br. 1/2009.), u članku 10. riječi: »01. srpnja 2009.« zamjenjuju se riječima: »31. ožujka 2010.«.

Članak 2.

Ova Odluka objavljuje se u »Narodnim novinama« a stupa na snagu 30. lipnja 2009.

O. br. 617-020/06-09/ŽR
Zagreb, 19. lipnja 2009.

Guverner
Hrvatske narodne banke
dr. sc. Željko Rohatinski, v. r.

Odluka, NN 75/2009-1830
## Odluka o postavljenju Vjekoslava Križanca za izvanrednog i opunomoćenog konzula Republike Hrvatske u Saveznoj Republici Njemačkoj

### NN 76/2009 (1.7.2009.), Odluka o postavljenju Vjekoslava Križanca za izvanrednog i opunomoćenog konzula Republike Hrvatske u Saveznoj Republici Njemačkoj

PREDSJEDNIK REPUBLIKE HRVATSKE

1837

Na temelju odredbe članka 98. stavka 3. Ustava Republike Hrvatske, članka 23. Zakona o vanjskim poslovima (»Narodne novine«, broj 48/96), točke II. podtočke 8. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednika Vlade Republike Hrvatske klasa: T-080-02/08-01/547, urbroj: 5030412-09-01 od 20. veljače 2009., kojim je predsjednik Vlade Republike Hrvatske dao prethodni supotpis, donosim

ODLUKU

kojom postavljam VJEKOSLAVA KRIŽANCA za generalnog konzula Republike Hrvatske u Saveznoj Republici Njemačkoj, sa sjedištem u Düsseldorfu i konzularnim ovlastima nad konzularnim područjem koje obuhvaća teritorij Savezne zemlje Nordrhein-Westfalen.

Ova Odluka stupa na snagu danom donošenja.

Klasa: 018-07/08-03/12

Urbroj: 71-05-03/1-09-7

Zagreb, 26. lipnja 2009.

Predsjednik
Republike Hrvatske
Stjepan Mesić, v. r.

Odluka, NN 76/2009-1837
## Rješenje o razrješenju zapovjednika, zamjenika zapovjednika i članova zapovjedništva zaštite i spašavanja Državne uprave za zaštitu i spašavanje

### NN 76/2009 (1.7.2009.), Rješenje o razrješenju zapovjednika, zamjenika zapovjednika i članova zapovjedništva zaštite i spašavanja Državne uprave za zaštitu i spašavanje

76 01.07.2009 Rješenje o razrješenju zapovjednika, zamjenika zapovjednika i članova zapovjedništva zaštite i spašavanja Državne uprave za zaštitu i spašavanje

VLADA REPUBLIKE HRVATSKE

1844

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004), Vlada Republike Hrvatske je na sjednici održanoj 26. lipnja 2009. godine donijela

RJEŠENJE

O RAZRJEŠENJU ZAPOVJEDNIKA, ZAMJENIKA ZAPOVJEDNIKA I ČLANOVA ZAPOVJEDNIŠTVA ZAŠTITE I SPAŠAVANJA DRŽAVNE UPRAVE ZA ZAŠTITU I SPAŠAVANJE

1. Razrješuje se ĐURO POLDRUGAČ dužnosti zapovjednika Zapovjedništva zaštite i spašavanja Državne uprave za zaštitu i spašavanje.

2. Razrješuje se DAMIR TRUT dužnosti zamjenika zapovjednika Zapovjedništva zaštite i spašavanja Državne uprave za zaštitu i spašavanje.

3. Razrješuju se dužnosti članovi Zapovjedništva zaštite i spašavanja Državne uprave za zaštitu i spašavanje:

– STJEPAN HUZJAK

– MLADEN JURIN

– mr. sc. PAVAO BRITVIĆ

– VESNA STAJČIĆ

– IGOR POKAZ

– ZLATKO FERENČEVIĆ

– ALENKO RIBIĆ

– STJEPAN TRŠINSKI

– RENATO MITTERMAYER, dr. med.

– SRĐAN ČOP

– STJEPAN VUK

– VIŠNJA GREGIĆ BIONDIĆ

– VELJKO MUDRIĆ

– MILJENKO PAVLAKOVIĆ

– IVANA MALETIĆ

– mr. sc. VLADO KUK

– NEVENKA NOVOSEL

– dr. sc. DRAGAN KUBELKA

– dr. sc. NENAD JAVORNIK

– ILIJA ĆOSlĆ.

Klasa: 080-02/09-02/84

Urbroj: 50304/2-09-01

Zagreb, 26. lipnja 2009.

Predsjednik
dr. sc. Ivo Sanader, v. r.

Rješenje, NN 76/2009-1844
## Rješenje o imenovanju načelnice, zamjenika načelnice i članova Stožera zaštite i spašavanja Republike Hrvatske

### NN 76/2009 (1.7.2009.), Rješenje o imenovanju načelnice, zamjenika načelnice i članova Stožera zaštite i spašavanja Republike Hrvatske

76 01.07.2009 Rješenje o imenovanju načelnice, zamjenika načelnice i članova Stožera zaštite i spašavanja Republike Hrvatske

VLADA REPUBLIKE HRVATSKE

1845

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i članka 4. stavka 4. Zakona o zaštiti i spašavanju (»Narodne novine«, br. 174/2004, 79/2007 i 38/2009), Vlada Republike Hrvatske je na sjednici održanoj 26. lipnja 2009. godine donijela

RJEŠENJE

O IMENOVANJU NAČELNICE, ZAMJENIKA NAČELNICE I ČLANOVA STOŽERA ZAŠTITE I SPAŠAVANJA REPUBLIKE HRVATSKE

1. Imenuje se VESNA STAJČIĆ načelnicom Stožera zaštite i spašavanja Republike Hrvatske.

2. Imenuje se STJEPAN HUZJAK zamjenikom načelnice Stožera zaštite i spašavanja Republike Hrvatske.

3. Za članove Stožera zaštite i spašavanja Republike Hrvatske, imenuju se:

– MLADEN JURIN

– mr. se. PAVAO BRITVIĆ

– JOSIPA BLAŽEVIĆ PERUŠIĆ

– DRAŽEN VITEZ

– ZORAN NIČENO

– PJER ŠIMUNOVIĆ

– PETAR BARIŠIĆ

– ROBERT PENDE

– MILJENKO PAVLAKOVIĆ

– IVAN MEDVED

– HERMAN SUŠNIK

– ZORAN ŠIKIĆ

– IVANA JAKIR BAJO

– KARLO GJURAŠIĆ

– LUKŠA ČIČOVAČKI

– MARIO HORVATIĆ

– prof. dr. se. ŽELJKO BAČIĆ

– dr. sc. DRAGAN KUBELKA

– mr. sc. IVAN ČAČlĆ

– mr. sc. VLADO KUK

– dr. sc. NENAD JAVORNIK

– JADRANKO HUSARIĆ

– ŽELJKO POPOVIĆ

– prof. dr. sc. ANTE MARKOTIĆ

– VINKO PRIZMIĆ

– prof. dr. sc. FRANJO PLAVŠIĆ.

Klasa: 080-02/09-01/92

Urbroj: 50304/2-09-01

Zagreb, 26. lipnja 2009.

Predsjednik
dr. sc. Ivo Sanader, v. r.

Rješenje, NN 76/2009-1845
## Rješenje o imenovanju predsjednika i članova Upravnog vijeća Hrvatskog zavoda za hitnu medicinu

### NN 76/2009 (1.7.2009.), Rješenje o imenovanju predsjednika i članova Upravnog vijeća Hrvatskog zavoda za hitnu medicinu

76 01.07.2009 Rješenje o imenovanju predsjednika i članova Upravnog vijeća Hrvatskog zavoda za hitnu medicinu

VLADA REPUBLIKE HRVATSKE

1846

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004), članka 57. stavka 4. Zakona o zdravstvenoj zaštiti (»Narodne novine«, broj 152/2008) i članka 8. stavka 4. Uredbe o osnivanju Hrvatskog zavoda za hitnu medicinu (»Narodne novine«, broj 28/2009), Vlada Republike Hrvatske je na sjednici održanoj 26. lipnja 2009. godine donijela

RJEŠENJE

O IMENOVANJU PREDSJEDNIKA I ČLANOVA UPRAVNOG VIJEĆA HRVATSKOG ZAVODA ZA HITNU MEDICINU

1. Imenuje se mr. sc. NEDJELJKO STRIKIĆ, dr. med., predsjednikom Upravnog vijeća Hrvatskog zavoda za hitnu medicinu.

2. Za članove Upravnog vijeća Hrvatskog zavoda za hitnu medicinu, imenuju se:

– VERONIKA LAUŠIN, dr. med.

– SANJA PREDAVEC, dr. med.

Klasa: 080-02/09-01/91

Urbroj: 50304/2-09-01

Zagreb, 26. lipnja 2009.

Predsjednik
dr. sc. Ivo Sanader, v. r.

Rješenje, NN 76/2009-1846
## Eskontna stopa Hrvatske narodne banke

### NN 76/2009 (1.7.2009.), Eskontna stopa Hrvatske narodne banke

HRVATSKA NARODNA BANKA

1855

Na temelju članka 29. stavka 8. Zakona o obveznim odnosima (»Narodne novine« br. 35/2005. i 41/2008.) Hrvatska narodna banka objavljuje

ESKONTNU STOPU

HRVATSKE NARODNE BANKE

Eskontna stopa Hrvatske narodne banke na dan 30. lipnja 2009. iznosi 9% godišnje.

Broj: 594-020/06-09/ŽR

Zagreb, 30. lipnja 2009.

Guverner
Hrvatske narodne banke
dr. sc. Željko Rohatinski, v. r.

Ostalo, NN 76/2009-1855
## Zakon o izmjenama Zakona o Vladi Republike Hrvatske

### NN 77/2009 (2.7.2009.), Zakon o izmjenama Zakona o Vladi Republike Hrvatske

77 02.07.2009 Zakon o izmjenama Zakona o Vladi Republike Hrvatske

HRVATSKI SABOR

1858

Na temelju članka 88. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O VLADI REPUBLIKE HRVATSKE

Proglašavam Zakon o izmjenama Zakona o Vladi Republike Hrvatske, kojega je Hrvatski sabor donio na sjednici 2. srpnja 2009. godine.

Klasa: 011-01/09-01/122
Urbroj: 71-05-03/1-09-2
Zagreb, 2. srpnja 2009.

Predsjednik
Republike Hrvatske
Stjepan Mesić, v. r.

ZAKON

O IZMJENAMA ZAKONA O VLADI REPUBLIKE HRVATSKE

Članak 1.

U Zakonu o Vladi Republike Hrvatske (»Narodne novine«, br. 10/98., 15/00., 117/01., 199/03. i 30/04.) u članku 9. stavak 1. mijenja se i glasi:

»Ako Hrvatski sabor prihvati ostavku predsjednika Vlade, Vlada će obavljati tehničke poslove do imenovanja nove Vlade.«

Članak 2.

U članku 21.a stavku 1. podstavak 1. koji glasi: »– Središnji državni ured za upravu« briše se.

Članak 3.

Ovaj Zakon stupa na snagu danom objave u »Narodnim novinama«.

Klasa: 022-03/09-01/02
Zagreb, 2. srpnja 2009.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 77/2009-1858
## Odluka o povjeravanju mandata za sastavljanje Vlade Republike Hrvatske

### NN 78/2009 (6.7.2009.), Odluka o povjeravanju mandata za sastavljanje Vlade Republike Hrvatske

PREDSJEDNIK REPUBLIKE HRVATSKE

1864

Na temelju odredbe članka 97. alineje 3., a u svezi s odredbom članka 109. i 115. Ustava Republike Hrvatske, donosim

ODLUKU

O POVJERAVANJU MANDATA ZA SASTAVLJANJE VLADE REPUBLIKE HRVATSKE

1. Utvrđuje se da je dr. sc. Ivo Sanader, predsjednik Vlade Republike Hrvatske podnio Hrvatskom saboru ostavku na dužnost predsjednika Vlade Republike Hrvatske i da je Hrvatski sabor prihvatio ostavku na dužnost predsjednika Vlade Republike Hrvatske.

2. Na temelju raspodjele zastupničkih mjesta u Hrvatskom saboru i obavljenih konzultacija povjeravam Jadranki Kosor, dipl. iur., mandat za sastavljanje Vlade Republike Hrvatske.

3, Odmah po sastavljanju Vlade, a najkasnije u roku od 30 dana od prihvaćanja mandata, mandatarka Jadranka Kosor dužna je program Vlade i Vladu predstaviti Hrvatskom saboru i zatražiti glasovanje o povjerenju.

4. Ova Odluka stupa na snagu danom donošenja.

Klasa: 013-03/09-03/01
Urbroj: 71-05-03/1-09-1
Zagreb, 3. srpnja 2009.

Predsjednik
Republike Hrvatske
Stjepan Mesić, v. r.

Odluka, NN 78/2009-1864
## Odluka o postavljenju Željka Bošnjaka izvanrednog i opunomoćenog veleposlanika Republike Hrvatske u Maleziji i za izvanrednog i opunomoćenog veleposlanika Republike Hrvatske u Uniji Mjanma

### NN 78/2009 (6.7.2009.), Odluka o postavljenju Željka Bošnjaka izvanrednog i opunomoćenog veleposlanika Republike Hrvatske u Maleziji i za izvanrednog i opunomoćenog veleposlanika Republike Hrvatske u Uniji Mjanma

78 06.07.2009 Odluka o postavljenju Željka Bošnjaka izvanrednog i opunomoćenog veleposlanika Republike Hrvatske u Maleziji i za izvanrednog i opunomoćenog veleposlanika Republike Hrvatske u Uniji Mjanma

PREDSJEDNIK REPUBLIKE HRVATSKE

1865

Na temelju odredbe članka 98. stavka 3. Ustava Republike Hrvatske, članka 22. Zakona o vanjskim poslovima (»Narodne novine« broj 48/96), točke 11. podtočke 8. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednika Vlade Republike Hrvatske Klasa: T-080-02/08-01/371, Urbroj: 50304/2-09-07 od 25. veljače 2009., kojim je predsjednik Vlade Republike Hrvatske dao prethodni supotpis, donosim

ODLUKU

kojom postavljam ŽELJKA BOŠNJAKA izvanrednog i opunomoćenog veleposlanika Republike Hrvatske u Maleziji, sa sjedištem u Kuala Lumpuru, i za izvanrednog i opunomoćenog veleposlanika Republike Hrvatske u Uniji Mjanma, sa sjedištem u Kuala Lumpuru.

Ova Odluka stupa na snagu danom donošenja.

Klasa: 018-07/09-02/17
Urbroj: 71-05-03/1-09-3
Zagreb, 23. lipnja 2009.

Predsjednik
Republike Hrvatske
Stjepan Mesić, v. r.

Odluka, NN 78/2009-1865